HALKO työpajakysely

1. 5. Toiminnan kehittäminen
Vastaajien määrä: 7
-	Toiminnan kehittäminen osana yleishallintoa selvitettävä. Viestinnän kehittäminen keskitettyyn viestintään
-	Voi kun sen tietäisi, miten tämä kokonaisuus olisi parasta hoitaa! Nykyinen tilanne ei ole paras mahdollinen, kun eri toimijoiden intressit ovat keskenään ristiriidassa ja aluehallintovirastojen rakenne sellainen kuin on. Vastuuta on annettu, mutta ei valtaa. Toisaalta myös pienille resursseille on asetettu aivan kohtuuttomia odotuksia, kun kaikki pitäisi saada  kuntoon ja kerralla.

Toiminnan kehittäminen pitäisi saada lähemmäs arkea ja selkokieliseksi, että tavalliset virkamiehetkin ymmärtävät, mistä on kysymys!

Milloin saamme yhden AVIn? Se olisi toiminnan kehittämisen kannalta taivas.
-	Toiminnan kehittämisen erottaminen toiminnasta ei ole tarkoituksenmukaista eikä myöskään toimivaa. Viestinnän kehittämisen tulee olla viestinnässä. Tietohallinnon ja sähköisen asioinnin kehittämisen tietohallinnossa. Henkilöstöhallinnon kehittämisen henkilöstöhallinnossa jne.
-	Kehittämisestä puuttuu virastojen kanssa yhteinen kieli, käytettävät termit koetaan epäselkeiksi ja toiminta etäiseksi. Todellista kehittämistä tapahtuu vain todellisten arkipäivän toimijoiden kanssa tehtävällä aidolla yhteistyöllä, joka on mahdollisimman tiiviisti kytkettynä itse toimintaan.
-	Viestinnän kehittäminen tulisi liittää viestintäkokonaisuuteen.
-	Tietohallinnon ja toiminnan kehittämisen työpajassa keskustelu tematiikasta liikkui pitkälti tietohallinnon ja toiminnan kehittämisyksikön välisellä tasolla. Avien roolin täsmentäminen jatkotyönä menikin sitten poskelleen, kun jatkotyössä avien täsmennyksiä ei kaikilta saatu eikä lopuksi enää haluttukaan.  
Edellä mainitun työpajan sekä yleishallinnon työpajan toiminnan kehittämisasioiden käsittelyssä oli kaksi, osin vastakkaistakin tulokulmaa. Asia ei ole lainkaan selvä ja vaatii jatkokeskustelua, jossa kuullaan aidosti myös koko avien kehittämisyhdyshenkilöverkostoa.
-	Toiminnan kehittämisen jalkauttaminen tapahtuu aluehallintovirastossa, vaikka keskitetään perusprosessit ja laadun arviointi, asiakaspalautejärjestelmät, sähköisen palvelujen asioinnin kehittäminen. Monitoimipaikkainen aluehallintovirasto vaatii enemmän hallinnossa toiminnan kehittämistehtävien jalkauttamiseen toimintoja.